TRON: Legacy หนังแนว Sci-fi ของดิสนีย์เข้าครองอันดับหนึ่งในช่วงสุดสัปดาห์ก่อนคริสมาสต์
The Fighter หนังในข่ายถูกเสนอชื่อเข้าชิง Oscar ที่สร้างจากเรื่องจริงของนักมวยอเมริกันไต่บันไดขึ้นสังเวียนติดที่สาม
หนังฟอร์มใหญ่ที่จ้างดาราระดับเกรด A สองคน คือJohnny Depp และ Angelina Jolie จากผลงานของผู้กำกับเยอรมันนี ทำรายได้ไม่น่าประทับใจในตลาดอเมริกา ทำให้ต้องลดระดับการเดินทางจากชั้นประหยัดที่อันดับสองเมื่อสัปดาห์ก่อน ลงมาอยู่ในห้องเก็บสินค้าประเภทคาร์โก้สัปดาห์นี้ โดยติดที่ 5 ส่วน  เป็นหนังที่สร้างจากชีวิตจริงของนักมวยอเมริกันในเขตนครบอสตัน ผู้ฝ่าฟันอุปสรรคจนได้รับชัยชนะ หนังเรื่องนี้เริ่มเต้นฟุตเวิร์คด้วยการฉายน้อยโรงที่อันดับ 18 ในสัปดาห์ที่แล้ว และก้าวขึ้นสังเวียนอย่างเต็มที่ขยับขึ้นมาเป็นที่ 4 สัปดาห์นี้ โดยหนังเรื่องนี้มีการกล่าวถึงว่าอาจทำให้ Mark Wahlberg ในบทของนักมวย Micky Ward ถูกเสนอชื่อเข้าชิงรางวัล Oscar ปีนี้ได้ และในสัปดาห์ที่สองที่ออกโต้คลื่นลม ตอนที่สาม หรือ The Chronicles of Narnia: The Voyage of the Dawn Treader พยายามสู้กับมรสุมเพื่อเดินทางไปสู่เกาะแห่งความตาย แต่เกือบจะเอาตัวไม่รอด เพราะทั้งความเร็วและรายได้ลดลงเกือบ 50 % เปลี่ยนอันดับจากที่หนึ่งมาเป็น 3 อันดับ 2 เป็นหนังเข้าใหม่ที่สร้างโดยใช้เทคนิคคอมพิวเตอร์กราฟฟิคผสมตัวแสดงจริง และปัดฝุ่นนำตัวละครเก่า คือหมี  กับสหาย Boo Boo มารับบทบาทใหม่ในฐานะผู้ช่วยปกป้องวนอุทยาน Jellystone ไม่ให้ถูกนักการเมืองชั่วร้ายนำที่ดินไปขาย อันดับหนึ่งก็เป็นหนังใหม่เช่นกันในแนว Sci-fi จากค่ายดิสนีย์  หรือ Tron ภาคสอง เรื่องของหนุ่มวัย 27 ปีซึ่งบิดาเป็นนักสร้างวิดีโอเกมส์มือฉมังที่หายสาบสูญไปถึง 20 ปี และต้องเข้าไปช่วยบิดาผู้ติดอยู่ในโลก cyber game ที่ตนมีส่วนช่วยสร้างขึ้น